# Demokraatsche Republiek Kongo

*Disse Artikel is man blots en Stubben. Du kannst Wikipedia helpen un em verbetern.*

République Démocratique du Congo|

|  |  |
| --- | --- |
|  |  |
| (Flagg) | (Wapen) |

 |
| Wahlspröök: *« Paix, Justice, Travail »* Franzöös'sch för *„Freden, Gerechtigkeit, Arbeit“* |
| Natschonalhymne: *Debout Congolais* |
|  |
| **Hööftstadt** | Kinshasa |
| **Gröttste Stadt** | Kinshasa |
| **Amtsspraak** | Franzöös'sche Sprake  man ok Kikongo, Lingala, Suaheli un Tschiluba as Natschonalspraken.  |
| **Regeren** Präsident Premierminister | Präsidiaalrepubliek Félix Tshisekedi Jean-Michel Sama Lukonde |
| **Sülvstännigkeit** |
30. Juni 1960 vun Belgien |
| **Grött**  • Allens  • Water (%) |   2.345.410 km² ? % |
| **Inwahnertall**  • 2008 afschätzt  • Inwahnerdicht |   66.514.506 (Stand Juli 2008, CIA-Factbook) 24/km² |
| **Geldsoort** | 1 Kongo-Franc = 100 Centimes (`[[ISO 4217|]]`) |
| **BBP** | 10.144 Mio. US$ (116.) $ (2008)
166 US$ (178.) $ je Kopp |
| **Tietzoon** | UTC+1 (UTC+1)  |
| **Internet-TLD** | .cd |
| **ISO 3166** | CD |
| **Vörwahl** | `++243` |
|  |

De **Demokraatsche Republiek Kongo** (Uutsprake ˈkɔŋgo, franzöösch kɔ̃ˈgo), kort ook **DR Kongo**, is en Land in Afrika, de Hööftstadt is Kinshasa. Bet 1960 hett dat Land to Belgien as de Kolonie Belgisch-Kongo tohöört. Vun 1971 bit 1997 weer de Naam vun dat Land **Zaïre**. Dat grenzt vun Noord in’n Klockenwiesersinn an de Zentraalafrikaansche Republiek, de Sudan, Uganda, Ruanda, Burundi, Tansania, Sambia, Angola un de Republiek Kongo. DR Kongo is dat drüttgröttste Land in Afrika met 2.345.411 km² un is 6,6 mol groter as Düütschland. In’n Juli 2005 harr de DR Kongo 60.764.490 Inwahners. Na Inwahners berekent, is de DR Kongo dat veertgröttste Land in Afrika. De Demokraatsche Republik Kongo schall nich dör’nanner kregen weern mit de Republik Kongo, dat vörmolige Franzöös’sch-Kongo, wat wieter na Westen to liggen deit.

## Geografie

De Demokraatsche Republik Kongo ward to Zentraalafrika torekent un liggt op de Äquater. Bummelig 60 % vun dat Land ward vun de Regenwoold vun dat Kongobecken afdeckt. De höögste Barg is de Margherita Peak (5109 m).

De längste Stroom in’t Land is de Kongo met 4374 km. De Kongolesen nöömt em ok „Stroom de alle anneren Strooms opfritt“.

## Inwahners

Demografie: Wie dat vun 1961 bit 2003 mit de Inwahners vun de DR Kongo bargup gahn is. (nah de FAO, 2004). Inwahners in Dusenden.
Dat gifft twölf grote Volksgruppen in dat Land. De deelt sik nu wedder in bi 240 lüttjere Gruppen up. De gröttsten Gruppen sünd de Bakongo, de Mongo, de Baluba un de Lunda. Se höört to de Bantu-Völker, de bi 80 % vun de Inwahners utmaken doot. 15 % stammt vun de Sudangruppen af. Se finnt sik sunnerlich in’n Noorden. Minnerheiten sünd de Niloten in’n Noordoosten un de Pygmäen un de Hamiten in’n Oosten. De witten Nakamen vun de Europäers, tomeist Belgiers, hefft bit an dat Enne vun de 1960er Johren meist alltosamen dat Land verlaten. 2005 hett de DR Kongo 60,7 Mio. Inwahners harrt. 2008 sünd dat al 66,5 Mio. ween. In de lesten Johren sünd unbannige Massen vun Flüchtlingen dör dat Land tagen. De Inwahners leevt sunnerlich in de Bargbo-Kuntreien vun Katanga un an den Unnerloop vun den Kongo-Stroom. 30 % vun jem leevt in Städer. In’n Dörsnitt weert de Mannslüde in de DR Kongo bi 49,7 Johre oolt, bi Froenslüde is dat 52,3 Johre.

## Spraken

Wo de wichtigsten Spraken snackt weert.
De Kongo is en Land, dat linguistisch bannig verscheeden is, överaalns gifft dat mehr as 200 Spraken. De wichtigste Spraak is de Amtsspraak Franzöösch, dat vun de Belgiers in’t Land bröcht wöör. De Kongolesen kiekt Franzöösch as ethnisch neutraal an un bruukt dat vör allens bi’t snacken met Liddmaten vun annere Stammesgruppen. Franzöösch ward man nich vun de Mehrheit vun de Inwahners as Muddertaal snackt. De veer wichtigsten afrikaanschen Spraaken sünd Lingala (verstaht bi 50 % vun de Inwahners), Kikongo (verstaht bi 30 %), Kiswahili ((„Suaheli“, verstaht bi 10 %) un Tschiluba. Se weert as „Natschonalspraken“ ankeken.

## Religionen

Dat Königriek Kongo is al an’t Enne vun dat 15. Johrhunnert christlich wurrn. Dor is dat en vun de eersten christlichen Staten in Afrika mit. Vun de fröhen 1970er Johren af an fiert de Röömsch-kathoolsche Kark in de DR Kongo ehre Gottesdensten na en egen, so nömmten Zair’schen Messritus. Dor sünd allerhand afrikaansche Elementen mit in upnahmen. De unafhängige Afrikaanschen Karken vun de Kimbanguisten hett twuschen 5 Mio. un 10 Mio. Anhängers.

| Religion | Anhängers | Prozent |
| --- | --- | --- |
| Röömsch-kathoolsche Kark | 25.841.930 | 42 % |
| Protestantismus | 14.682.915 | mehr as 30 % |
| Kimbangismus | ca. 3.523.890 | mehr as 10 % |
| Islam | --- | üm un bi 5 % |
| Animismus un Naturreligionen (un Synkretismus) | --- | um un bi 10 % |

## Weertschop

Ofwoohl dat Land een vun de bodenschattrieksten Länner op de Eer is, is dat ok een vun de poversten Länner. Dat Land is vun Missweertschop un Kriegen to Grund richt worden.
Vun 1960 (dat Enn vun de Kolonisatschoon dör Belgien) bit 1985 is de Volksweertschop dörsnittlich blots üm 1 % wossen. Vun 1985 is de Weertschop gor nich mehr wossen.

## Belegen

* Julien Bobineau, Philipp Gieg, Timo Lowinger (Hrsg.): *Handbuch Demokratische Republik Kongo. Geschichte, Politik, Gesellschaft, Kultur.* Frank & Timme, Berlin 2024, ISBN 978-3-7329-0434-1.
* Tom Burgis: *Der Fluch des Reichtums – Warlords, Konzerne, Schmuggler und die Plünderung Afrikas.* Westend, Frankfurt 2016, ISBN 978-3-86489-148-9.
* Dominic Johnson: *Kongo. Kriege, Korruption und die Kunst des Überlebens.* 2., aktualisierte Auflage. Brandes & Apsel, Frankfurt am Main 2009, ISBN 978-3-86099-743-7.
* Lara Jüssen: *Kriegsökonomie in der Demokratischen Republik Kongo.* Tectum Verlag, Marburg 2007, ISBN 978-3-8288-9327-6.
* Kalala Ilunga Matthiesen: *Die Demokratische Republik Kongo – Eine Analyse aus staatstheoretischer, verfassungsrechtlicher und völkerrechtlicher Sicht.* Hamburg/Münster 2005, ISBN 3-8309-1459-8.
* David Van Reybrouck: *Kongo: Eine Geschichte.* Suhrkamp, Berlin 2012, ISBN 978-3-518-42307-3.
* Dieter H. Kollmer, Bernhard Chiari (Hrsg. im Auftrag des Militärgeschichtlichen Forschungsamtes): *Wegweiser zur Geschichte: Demokratische Republik Kongo.* 3., überarbeitete Auflage. Paderborn/München/Wien/Zürich 2008, ISBN 978-3-506-75745-6, mgfa.de (Memento von’n 30. Januar 2012 in dat *Internet Archive*) (PDF; 4 MB)

## Weblenke

 **Demokratische Republik Kongo**. Mehr Biller, Videos oder Audiodateien to’t Thema gifft dat bi Wikimedia Commons.
 **Wiktionary: Demokraatsche Republiek Kongo** – Bedüdensverklaren, Woortherkamen, Synonymen, Översetten
* Offitschelle Webstède van’n Präsidenten van D.R. Kongo (fransch)
* Butenamt (D): *Demokratische Republik Kongo*. up *www.auswaertiges-amt.de*
* United Nations: *United Nations Statistics Division. Democratic Republic of the Congo*. up *www.data.un.org* (engelsch).
* The World Bank: *Countries. Democratic Republic of Congo*. up *www.worldbank.org* (engelsch).
* US-Government: *CIA World Fact Book. Congo, Democratic Republic of the*. up *www.cia.gov* (engelsch).
* Electoral Institute for Sustainable Democracy in Africa: *African Democracy Encyclopaedia Project: Democratic Republic of Congo*. up *www.eisa.org* (engelsch).
* WHO: *Democratic Republic of Congo*. up *www.afro.who.int* (engelsch).
* UNHCR: *Democratic Republic of the Congo*. up *www.unhcr.org* (engelsch).
* Minority Rights Group International: *Democratic Republic of the Congo*. up *www.minorityrights.org* (engelsch).
* UNCTAD: *Catalogue of Diversification Opportunities 2022. Dem. Rep. of the Congo*. up *www.unctad.org* (PDF, engelsch).
* CongoForum – aktuelle Narichten uut DR Kongo (fransch, nederländsch)

Länner in Afrika

Ägypten | Algerien | Angola | Äquatoriaal-Guinea | Äthiopien | Benin | Botswana | Burkina Faso | Burundi | Dschibuti | Elfenbeenküst | Eritrea | Gabun | Gambia | Ghana | Guinea | Guinea-Bissau | Kamerun | Kap Verde | Kenia | Komoren | Kongo (Dem. Rep.) | Kongo (Rep.) | Lesotho | Liberia | Libyen | Madagaskar | Malawi | Mali | Mauretanien | Mauritius | Marokko | Mosambik | Namibia | Niger | Nigeria | Ruanda | Sambia | São Tomé un Príncipe | Senegal | Seychellen | Sierra Leone | Simbabwe | Somalia | Sudan | Süüdafrika | Süüdsudan | Swasiland | Tansania | Togo | Tschad | Tunesien | Uganda | Zentraalafrikaansche Republiek

**Afhängige Rebeden**: Kanarische Inseln | Mayotte | Réunion | St. Helena, Ascension un Tristan da Cunha | Westsahara